text: L'aeroport de Castelló ha incrementat un 80% la xifra de pasatgers en la primera mitat de 2017 respecte a 2016 | ActualitatDiaria.com
  Home Castelló L'aeroport de Castelló ha incrementat un 80% la xifra de pasatgers en...
  L'aeroport de Castelló ha incrementat un 80% la xifra de pasatgers en la primera mitat de 2017 respecte a 2016
  El secretari autonòmic de Turisme i president de la societat pública Aerocas, Francesc Colomer, ha mantingut una reunió amb el director de Edeis Aeroport de Castelló, Alexander Schroll, i el director general d'Aerocas, Joan Serafí Bernat, en què s'ha analitzat la evolució de la instal·lació en la primera meitat de l'any. En la trobada s'ha posat en valor la progressió de les xifres de passatgers, que s'han incrementat en un 80% respecte al mateix període de 2016.
  Segons ha informat Alexander Schroll, en els sis primers mesos d'enguany es comptabilitzen 72.990 usuaris, davant dels 40.393 de la primera meitat de 2016. En el passat mes de juny, es van registrar 15.300 passatgers, enfront dels 9.719 de juny de 2016 . el director de l'aeroport també ha destacat que s'ha sobrepassat la xifra de 200.000 viatgers des de l'inici de les operacions regulars al setembre de 2015.
  Sobre això, el secretari autonòmic de Turisme, Francesc Colomer, ha manifestat que l'evolució de les xifres "ens fa ser, des de la humilitat i la prudència, optimistes respecte al futur de les instal·lacions". Colomer ha destacat l'estratègia conjunta que desenvolupen l'aeroport, els empresaris i l'Agència Valenciana del Turisme per a l'obertura de nous mercats. En aquest sentit, ha recordat que a partir de novembre l'aeroport disposarà d'una nova ruta regular, operada per Ryanair, que enllaçarà amb la localitat polonesa de Poznan.
  D'altra banda, Alexander Schroll ha traslladat a Colomer que l'aeroport incrementarà pròximament els seus serveis als viatgers amb l'obertura d'un establiment comercial 'duty free' a la zona d'embarcament. L'aeroport ja acull en l'actualitat dues cafeteries, un quiosc, dos punts de venda de productes locals, una agència de viatges, dues empreses de lloguer de vehicles i una de lloguer d'habitatges vacacionals, a més de l'oficina d'informació turística. Així mateix, des de divendres passat està en marxa el projecte 'Sala 30', que inclou una galeria d'art amb obres cedides pel Museu d'Art Contemporani de Vilafamés i una representació escultòrica emplaçada a la planta baixa de la terminal.
  aeroport de astello
  Previous articleCastelló participa en el Consell de Govern de la Xarxa d'Entitats Locals per la Transparència
  Next articleEl diputat Martínez aprofita el IV Premi Diputació 'II Memorial José Antonio Cansino' per retre homenatge al perxista castellonenc